b'\n_START_ARTICLE_\nLatinske folkeslag\n_START_PARAGRAPH_\nLatinske folkeslag eller romanske folkeslag er en betegnelse for de folkeslag, der i h\xc3\xb8j grad er pr\xc3\xa6get af romersk kultur og som taler et romansk sprog.  De romanske sprog har udviklet sig med baggrund i vulg\xc3\xa6rlatin.\n_START_SECTION_\nRomanske sprog\n_START_PARAGRAPH_\nBrugen af de latinske sprog udviklede sig f\xc3\xb8rst i regionen Latium i det centrale Italien, talere af proto-Latin har eksisteret siden 1000 \xc3\xa5r f\xc3\xb8r kristi f\xc3\xb8dsel. Med Romerriget spredte de latinske sprog sig f\xc3\xb8rst videre i Italien og derfra til Sydeuropa, Vesteuropa, Centraleuropa, Syd\xc3\xb8steuropa, Nordafrika og dele af Vestasien. Efter Det Vestromerske Riges sammenbrud, s\xc3\xa5 var der tilbagegang i brugen af latin, men det var fortsat meget udbredt bl.a. i Den Romerskkatolske kirke og hos germanske Visigoter. Med baggrund i regionale variationer i sproget opstod der flere regionale sprog, de s\xc3\xa5kaldte romanske sprog.'